**ГОДИШЕН ОТЧЕТ ЗА ИЗПЪЛНЕНИЕ НА ПРОГРАМАТА ЗА ДЕЙНОСТТА НА ЧИТАЛИЩЕ „СЪЗНАНИЕ 1932” с ЧЕРНОГЛАВЦИ ЗА 2022 година.**

През изминалата година дейността на читалището беше организирана съгласно приетият културен календар и програма за развитие на читалищната дейност, разработена в изпълнение на чл.26а,ал.2 от Закона на народните читалища, приети на заседание на читалищното настоятелство и представени в община Венец.

НЧ”СЪЗНАНИЕ 1932” е културната институция на нашето село. Дейността на читалището е съпричастна с целия обществен и културен живот на селото и общината.С помощта на организацията на Читалището се проведоха всички значими културно-масови мероприятия и прояви, организирани както от читалищното ръководство, така и от ръководството на Общината и обществените организации през 2022 година. Днес със своята дейност читалището доказва, че е самоутвърждаващ се културно- просветен център на всички.Читалищното настоятелство на НЧ”СЪЗНАНИЕ 1932” с.Черноглавци представя този отчет за дейността си през 2022 година с цел постигане на максимална публичност, прозрачност и открит диалог с населението и обществените организации при постигане на основните цели на нашето читалище с нестопанска цел в обществена полза.

**ОСНОВНИ ЦЕЛИ:**

1. Отстояване на позицията на водещо културно средище;
2. Обогатяване на културния живот;
3. Развитие на библиотечната дейност;
4. Превръщане на читалището в информационен център;
5. Съхраняване на народните обичаи и традиции;
6. Развитие и подпомагане на любителското художествено творчество;
7. Работа по проекти

=2=

1. Партниране с местното самоуправление за развитието на културните процеси.

**ПРИОРИТЕТНИ ЗАДАЧИ:**

1. Уреждане и поддържане на общодостъпна библиотека;
2. Предоставяне на компютърни и интернет услуги по Програма „Глобални библиотеки”;
3. Работа и участие в школи, курсове;
4. Кандидатстване, разработване и реализиране на проекти.

**БИБЛИОТЕЧНИ ДЕЙНОСТИ:**

Всички посещения за годината - 2523

Читатели за дома - 220

За компютри - 2303

**КУЛТУРНО-МАСОВА ДЕЙНОСТ:**

**Месец януари:**

06.01.2022г. - 174 години от рождението на Христо Ботев , български революционер, поет, журналист и войвода – изложба в библиотеката с библиотечни материали.

21.01.2022 г. – „ Бабин ден” - ритуал изпълнен от жените на селото и празнично веселие с тях

**Месец февруари:**

14.02.2022г. –„ Трифон Зарезан” - Честване деня на лозаря, ритуал по зарязване

19.02.2022г. - 148 години от гибелта на апостола Васил Левски – изложба в библиотеката с библиотечни материали.

24.02.2022г. – Работилница за мартеници – изработени от клуб „Сръчни ръце” които бяха приготвени за дечицата от ЦДГ „Щастливо детство” село Черноглавци.

**Месец Март:**

01.03.2022г.- „Баба Марта” –Възраждане на традиции - Посрещане на „Баба Марта” с дечицата от детската градина на селото и накичване с по една мартеничка.

02.03.2022г.- 3-ти Март – Национален празник - изложба в библиотеката с библиотечни материали .

=3=

05.03.2022г. – Посещение на историческите места – С помощта на отпуснатият превоз от страна на Общинската кметица г-жа Нехрибан Ахмедова и със съдействието на читалищното ръководство с двадесет и пет жени участващи посетихме гр. Разград,първо Историческите места на града като Археологическия резерват „Абритус”, който се намира на около 1-2 километра от града.Посещение на архитектурния квартал с прекрасните възрожденски къщи „Вароша”, които пресъздават автентичната атмосфера от хiх век. Часовниковата кула изградена през 1764 година, която се намира в центъра на града и е висока 26,15 метра.Посещение на църквата с нейните 8 големи иконостасни икони.Храмът е от най-представителните в страната от средата на деветнадесети век. В храма има библиотека, която е основана още след Освобождението.Съхраняват се книги от най-различни автори. Джамията, която се намира в центъра на гр. Разград беше в ремонт на цялата сграда но както знаем се казва „Ибрахим Паша” и е построена през 16 век . Разбрахме , че джамията е включена в каталога на ЮНЕСКО , като 3-тата по големина джамия на Балканския полуостров. И „момината чешма, която се намира в центъра на града. Отличава се с оригиналния стил и високата с художествена стойност. След всички тези посещения и докрая на тръгването ни бяхме освободени за да обходят свободно по магазини и едновременно посрещнахме 8-ми март.

22.03.2022г. – По случай „Първа пролет” – Почистване като метене, събиране на хартиени отпадъци около читалището .

29.03.2022г.- 131 години от рождението на Димчо Дебелянов – изложба в библиотеката с библиотечни материали.

01.04.2022 год.- По случай деня на хумората и шегата.С децата от селото ,които посетиха библиотеката седнахме и разказахме хумористични вицове и гатанки. Почерпихме се с чай и сладки изкушения.Денят мина неусетно.

22.04.2022год – Международен ден на земята – Презентация и детски рисунки на тема „Водата и Земята” и засаждане на цветя и дръвчета пред кметството.

=4=

23.04.2022 год. – Световен ден на детската книга – Четене на детски книжки от известни световни автори с децата от началния курс.

24.04.2022год- Великденска работилница - Изработване на великденски картички с децата и учениците. Боядисване на яйца с деца и майки. И накрая имаше изложба за най-красиво яйце.

25.04.2022 – 25.05 .2022год.-Дарителска кампания – подари любимата си книга на читалищната библиотека - Имаше закачена обява. – Благодаря на госпожата Невин съпруга на др. Метин Мустан- живееща в Турция посети библиотеката ни и подари четири готварски книги на ОКТАЙ УСТА . И също имаме дарение от г-н Мехмед Кечеджиев от село Ясенково.Той ни подари три броя книжки на турски език специално за годините на Възродителния процес.Ръководството от все сърце благодари на тези мили дарители и посетители на библиотеката, че има такива добри хора, които мислят за бъдещето на нашата библиотека.Благодарим им още веднъж.

**МЕСЕЦ МАЙ:**

06.05.2022 – ГЕРГЬОВДЕНСКА ЛЮЛКА – в центъра на селото накичихме люлките и пресъздадохме стария народен обичай. Който

мине през парка беше почерпена и се залюляха за здраве, късмет и за берекет през годината.

11.05.2022год- Честване деня на библиотекаря- Библиотекар за един ден-В инициативата участваха деца от 4 – 7 клас.

24.05.2022год- Ден на българската писменост и култура – изложба в библиотеката с библиотечни материали.

**МЕСЕЦ ЮНИ:**

01.06.2022год – Международен ден на детето – Детство мое реално и вълшебно – рисунка на асфалт на тема „АЗ СЪМ НАЙ-ЩАСТЛИВОТО ДЕТЕ НА БЪЛГАРИЯ”.

02.06.2022год- Ден на Ботев – изложба в библиотека със снимкови материали за живота и творчеството на Ботев.

=5=

05.06.2022год- Международен ден за опадване на околната среда – С децата от селото посетихме самотните стари хора .Помогнахме, като им почистихме пред външните врати. Почистихме площадката, като събиране на хартия и други отпадъци.

20.06.2022год- „ЛЯТО В БИБЛИОТЕКАТ”- Откриване на лятната ваканция за всички малки, големи деца .

**Месец Юли:**

**ЗАБАВНО ЛЯТО В БИБЛИОТЕКАТА:-**

В библиотеката през лятото малките читатели могат не само да четат, но и да се забавляват. За да бъде лятото на децата една безкрайно вълшебна игра сме изработили една богата програма от дейности. Идеята е малките читатели да рисуват, да апликират и да творят. Всеки ден децата посещаваха библиотеката за да прочетат поне по една приказка. Също заедно се събираха да си преразказват прочетеното. Много хубави рисунки нарисуваха и накрая сме ги окачили в библиотеката.Четяха си гатанки.На тяхно разположение бяха компютрите да играят своите любими игри и да се състезават но под зоркото око на библиотечния специалист.

ПРОГРАМА НА ЗАБАВНОТО ЛЯТО ЮЛИ-АВГУСТ 2022г.

Къде – В читалнята на библиотеката при НЧ”Съзнание 1932” с.Черноглавци.

Кога – Всеки ден от понеделник до петък – 10.00- 12.00 часа.

За деца от 6-11год.

1 Понеделник- Рисуване. Аз мога да нарисувам любим герой от любима приказка.

2 Вторник – Четене на приказки и разказване на любима история.

3 Сряда – приложно изкуство.Изработване на хартиени картички. Покана за рожден ден.

1. Четвъртък – Гледане на приказки по мултимедията.

=6=

1. Петък – Игри. Аз имам любима игра и мога да я споделя с приятел

**Месец Септември:-**

01.09.- 12.09.2022г. - Имаше залепена обява по случай благотворителната кампания но такива желаещи не се озоваха само библиотечния персонал се включи в кампанията, като тези дрехи бяха подарени за няколко семейства от селото.

15.09 – Откриване на новата учебна година - изпращане на първокласниците.

22.09- Ден на независимостта на България – приготвен кът в библиотеката с библиотечни материали.

**Месец октомвр** - Седмица на детската книга и изкуствата за деца : Колективно четене и обсъждане приказките на Елин Пелин и презентация за някои от тях с по малките ученици от селото.

**Месец ноември**: „Ден на народните будители” – Приготвен кът в библиотеката.

С течение на един месец по един ден от седмицата от 14.00часа – 16.00часа имахме обявен ден за седянка в библиотеката с жените. По време на седянката някои желаещи се научиха как да пуснат компютъра и как да гледат разни интересни за тях неща от YUTUB.

На 02 ноември направихме есенно почистване край библиотеката и площада пред кметството и сме ги подържали цял месец.

**Месец Декември**: - С учениците от малките класове се научихме да правим коледни сурвачки, рисуване на новогодишни картички, боядисване на копирани от компютъра картички и подарени на майките и близките си роднини. Също с децата украсихме новогодишната елха в библиотеката. И накрая всички заедно с веселие и игри изпратихме старата и посрещнахме новата 2023 година в библиотеката.

Приготвил: Библиотекар:-Себат Мустафа

**С П И С Ъ К**

**НА**

Органите на управление на НЧ” Съзнание 1932” при с. Черноглавци, общ.Венец, обл. Шумен.

**ПРЕДСЕДАТЕЛ на НЧ” СЪЗНАНИЕ 1932” –**

Къймет Кязим Ахмед

ЧЛЕНОВЕ НА НАСТОЯТЕЛСТВОТО:

Севим Ерканова Ахпазова

Гюлейхан Осман Адил

**ЧЛЕНОВЕ НА ПРОВЕРИТЕЛНА КОМИСИЯ:**

Рени Атанасова Райчева

Юлмие Акифова Хюлми

Шехейля Юсфидинова Нуриева